星期日同朋友去尖沙咀行街 行到五點幾大家都好肚餓 當然要去醫肚啦 食下午茶又太遲 於是我哋就搵吓邊度有放題食 行到佐敦呢頭見到有日韓放題 見到餐牌有涮涮鍋有海鮮 好吸引咁 就上咗去試  一坐低店員就同我地介紹餐牌 淨係湯底都有好多款 我哋揀咗壽喜燒 食物方面 因為臨近月尾 大家都冇乜錢 於是就要咗最平嗰個268嘅餐 叫做美國穀飼肥牛餐  有牛有豬有雞有刺身仲有海鮮 等嘢食上嘅時候 去左出面睇吓有咩嘢食 估唔到好多款  蔬菜類有唔少選擇 素食者都唔怕冇嘢食 仲有打邊爐唔少得嘅丸類 好似有四至五款   除咗刺身 熟食都有好多 炸物除咗比較普通嘅薯角之外 竟然有炸香蕉 可惜咁啱我哋都喉嚨痛 無試到   仲有燒海鮮 茶碗蒸 豬軟骨 豬手等等   不得不提嘅係 呢度有好多海鮮 全部都係任食！